मौसमी एलर्जी को हे फीवर या एलर्जिक राइनाइटिस भी कहा जाता है। इस दौरान इम्यून सिस्टम ऐसी चीजों पर प्रतिक्रिया करने लगता है, जो हानिकारक या परेशानी का कारण नहीं बनती हैं। खासकर, मौसमी व सीजनल एलर्जी पेड़-पौधों के पराग की वजह से होती है। उदाहरण के लिए – जैसे ही आम का सीजन आता है, तो पेड़ में आम लगने से पहले उसमें लगने वाले फूल की वजह से पूरी हवा में पराग घुल जाता है, जिस वजह से एलर्जी हो सकती है। इसके लक्षणों में छींकना, खांसी, बहती या भरी हुई नाक और आंख, नाक, मुंह व गले में खुजली शामिल हो सकती है (37)।